Downloaded from YTS.MX
Καλημέρα. Μπορείς να συστηθείς;
Official YIFY movies site: YTS.MX
Ομέρο Γκόμες Γκονσάλες. Είμαι πρόεδρος της επιτροπής του Ελ Ροσάριο,
όπου βρίσκεται το μεγαλύτερο καταφύγιο.
Αφού ταξίδεψαν σχεδόν δύο μήνες,
σήμερα τις βλέπουμε να πετούν.
Οι νύφες του ήλιου.
Οι ταξιδεύτρες.
Μνημείο παγκόσμιας κληρονομιάς.
Οι ψυχές των νεκρών.
Ελάτε να τις δείτε. Είναι υπέροχες.
Κοιτάξτε τες.
Πανέμορφες.
Η Εισαγγελία του Μιτσοακάν εξέδωσε ανακοίνωση
για την εξαφάνιση του ακτιβιστή Ομέρο Γκόμες Γκονσάλες.
Εθεάθη τελευταία φορά τη Δευτέρα σε μια συνέλευση στο χωριό Ελ Σολδάδο.
Είναι μόνο ένας από τους 800 ακτιβιστές που έχουν δεχθεί απειλές θανάτου.
Σήμερα, η οικογένεια, το χωριό του και ίσως οι πεταλούδες,
θέλουν να μάθουν τι απέγινε ο Ομέρο Γκόμες.
Είναι ένα από τα πιο όμορφα θεάματα στη Γη.
Το καταφύγιό τους όμως κινδυνεύει να εξαφανιστεί.
Ο πληθυσμός των μοναρχών μειώθηκε κατά 22%
σε σχέση με πέρσι.
Τα πεύκα και τα έλατα έχουν αποψιλωθεί
για την καλλιέργεια προϊόντων όπως το αβοκάντο.
Το Μιτσοακάν έχει γίνει πεδίο μάχης για μια σειρά από εγκληματικές ομάδες.
Απ' το διεθνές εμπόριο ναρκωτικών,
πέρασαν σε κάτι πιο εύκολο, κατασπαράζουν την τοπική οικονομία.
1.733 υπερασπιστές του περιβάλλοντος
έχουν δολοφονηθεί τα τελευταία δέκα χρόνια.
Το 68% στη Λατινική Αμερική.
Οι περισσότεροι περιβαλλοντικοί ακτιβιστές έχουν δολοφονηθεί στο Μεξικό.
Ο ΦΥΛΑΚΑΣ ΤΩΝ ΠΕΤΑΛΟΥΔΩΝ
Όταν ξεκίνησε να σπουδάζει, ο αδερφός μου ήταν από τους πρώτους επαγγελματίες εδώ.
ΕΛ ΡΟΣΑΡΙΟ
Ήταν καλός φοιτητής.
Πάντα έπαιρνε καλούς βαθμούς.
Και οι ντόπιοι, οι αγρότες, είχαν μεγάλες προσδοκίες
ότι θα μπορούσε να τους βοηθήσει.
Τότε άρχισε να ασχολείται με περιβαλλοντικά θέματα
και τις πεταλούδες μονάρχες.
Λέγονται καταφύγια. Εκεί πεθαίνουν εκατομμύρια πεταλούδες.
Οι αρσενικές πεθαίνουν όταν οι θηλυκές πάνε βόρεια για να γεννήσουν αυγά.
Πολλές πεθαίνουν επειδή τις τρώνε πουλιά, απ' το κρύο,
την εξάντληση, το χιόνι.
Γι' αυτό λέγεται καταφύγιο.
Έτσι, άρχισε να ασχολείται περισσότερο ως σύμβουλος.
Έτσι ξεκίνησε η ιστορία του, η σταδιοδρομία του.
Προσέχουμε τα δάση μας κάθε μέρα.
Έχουμε πάνω από 1.000 αγροτεμάχια.
Τώρα φυτεύουμε δέντρα.
Έτσι, αυτό το μέρος θα είναι πάντα ασφαλές,
αλλά πρέπει να προστατεύσουμε τις πεταλούδες μονάρχες,
ένα από τα θαύματα της φύσης που έχουμε στο Μεξικό.
Ο Ομέρο ήταν πλακατζής,
αλλά ταυτόχρονα ήταν πολύ τρυφερός.
Αγκάλιαζε τα παιδιά του
και τους έλεγε ότι τα αγαπούσε.
Χάρηκε πολύ όταν γεννήθηκε ο μικρός Ομέρο.
Όταν πήγα να γεννήσω, μου είπε "Ζήτα μου ό,τι θες".
Τον ρώτησα γιατί.
"Θέλω να σε ευχαριστήσω που μου έδωσες έναν γιο".
ΡΕΜΠΕΚΑ ΒΑΛΕΝΣΙΑ ΣΥΖΥΓΟΣ ΤΟΥ ΟΜΕΡΟ
Ήμασταν ευτυχισμένοι τότε.
Ο μπαμπάς ήταν χαρούμενος.
Οι πρώτες μου αναμνήσεις μαζί του ήταν οι βόλτες μας στο δάσος.
Έπαιζα με τις πεταλούδες.
Πετούσαν τόσο κοντά μου,
που ήθελα να τις αγγίξω, αλλά δεν μ' άφηναν.
Και φωτογράφιζε τις πεταλούδες, ακόμη κι όταν ήταν μέσα στα δέντρα.
Σήμερα το πρωί έχουν αρχίσει να πετάνε εκατοντάδες πεταλούδες,
γιατί σχηματίζουν πολλές αποικίες που βρήκα το πρωί.
Πάμε να τις δούμε τώρα.
Ήταν ηγέτης στην κοινότητά του,
που είναι μια περιοχή κοινόκτητης γης.
Είναι μια περιοχή με πολλά δάση.
Έχει πολύ νερό.
Τα δέντρα μεγαλώνουν γρήγορα, αλλά επίσης είναι πολύ φτωχή περιοχή.
Και ο Ομέρο ανέλαβε την προώθηση
της προστασίας του καταφυγίου των πεταλούδων.
Ένα ελαφάκι κοιμάται εδώ,
στο δάσος των πεταλούδων.
Το καμουφλάρει το κλαδί.
Και το βρήκα να κοιμάται.
Ένα ελαφάκι.
Είναι η εποχή
που γεννιούνται τα ελαφάκια.
Το καταφύγιο πεταλούδων στο Μιτσοακάν ανοίγει τις πόρτες του στο κοινό,
για να υποδεχθεί χιλιάδες επισκέπτες ως τις 31 Μαρτίου.
Το Υπουργείο Τουρισμού ανέφερε ότι περιμένουν 225.000 επισκέπτες,
ημεδαπούς και αλλοδαπούς,
στα καταφύγια Ελ Ροσάριο και Σιέρα Τσίνκουα.
Είναι υπέροχες.
Έχω συγκινηθεί. Είναι τόσο όμορφο.
Οι φωτογραφίες το αδικούν.
Κάνουμε ό,τι μπορούμε.
Είναι απίστευτα όμορφο.
Με τον τουρισμό,
οι πεταλούδες έγιναν σημαντικός πόρος για τη στήριξη της κοινότητας.
Κι ο Ομέρο έπαιξε σημαντικό ρόλο σ' αυτό.
Αρχικά πόσταρε φωτογραφίες με τις πεταλούδες
κι έγραφε εξηγήσεις στο Facebook.
Μετά μου ζήτησε να τον βιντεοσκοπήσω.
Αρχικά έκανε πολλά λάθη.
Έλεγε "Σταμάτα. Πάμε από την αρχή".
Δημιουργήσαμε σινιάλα.
Μου έκανε σινιάλο κι εγώ άρχιζα να τραβάω.
Μοιράζομαι αυτό το μέρος με αυτό το θαύμα της φύσης,
τις πεταλούδες μονάρχες, τις ταξιδεύτρες. Είναι μνημείο παγκόσμιας κληρονομιάς.
Ελάτε να τις δείτε.
Από τις 8:00 ως τις 5:00, μέχρι τέλη Μαρτίου.
Είχε πολλά βιβλία για τις πεταλούδες, για το ταξίδι τους από τον Καναδά.
Πήγε στον Καναδά να τις δει.
Συγκέντρωσε πολλές πληροφορίες.
Ήξερε σχεδόν τα πάντα γι' αυτές τις πεταλούδες.
Είναι εύκολο να καταλάβεις γιατί ο κόσμος παθιάζεται τόσο
με αυτήν την πεταλούδα, γιατί κάνει αυτό που αποκαλούμε αδύνατο.
Αυτό το έντομο κατάφερε να διεισδύσει σε πολλές κοινωνίες και ομάδες.
Συμβολίζουν το αδύνατο, τα όνειρα.
Υπάρχουν πολλές αναφορές στην ιδέα της μεταμόρφωσης,
του σθένους και του μέλλοντος.
Και στην ιδέα τού να έχεις πολλές πατρίδες.
Αυτό ακούω από τις ομάδες μεταναστών με τις οποίες δουλεύω στις ΗΠΑ.
Χωρίς χαρτιά!
Χωρίς φόβο!
- Χωρίς χαρτιά! - Χωρίς φόβο!
Χωρίς χαρτιά!
Υπάρχει ένας παραλληλισμός μεταξύ της ζωής και της αντοχής αυτής της πεταλούδας
και των μεταναστών.
Και ταυτόχρονα,
η πεταλούδα θεωρείται φορέας των ψυχών των προγόνων
στο κεντρικό Μεξικό.
Η πεταλούδα φέρνει τους συγγενείς τους στις γιορτές του Μεξικού,
που συνδυάζουν παλιές και σύγχρονες παραδόσεις.
Σε αυτό το πλαίσιο, το ενδιαφέρον για μένα
είναι το πώς συνδέεται με φανταστικούς κόσμους.
Έτσι, αυτή η πεταλούδα καταφέρνει να ζήσει αυτό που άλλα πλάσματα δεν μπορούν.
Ας πάρουμε το αυγό.
Γεννά τα αυγά της κάτω από τα φύλλα της ασκληπιάδας.
Ένα φυτό που μετανάστευσε επίσης στον βορρά πριν από χιλιάδες χρόνια.
Είναι το μόνο φυτό ξενιστής αυτής της πεταλούδας.
Η κάμπια φτιάχνει ένα κουκούλι ή μια χρυσαλίδα.
Τα όργανα που ανήκαν κάποτε στην κάμπια αρχίζουν να μετατρέπονται σε φτερά.
Μετά βγαίνει ως ενήλικη πεταλούδα, ως πεταλούδα μονάρχης.
Μια πεταλούδα που γεννιέται στον Καναδά
θα προσπαθήσει να βρει μια λίμνη για να αξιοποιήσει τα αέρια ρεύματα
και να μπορέσει να πετάξει πιο εύκολα.
ΧΙΛΙΟΜΕΤΡΑ
Είναι ένα εντυπωσιακό μεταναστευτικό ρεύμα.
Δεκάδες εκατομμύρια πεταλούδες μονάρχες αφήνουν τις ΗΠΑ και τον νότιο Καναδά
για να φτάσουν στα βουνά του Μιτσοακάν.
ΛΙΜΝΗ ΙΡΙ ΣΥΝΟΡΑ ΚΑΝΑΔΑ-ΗΠΑ
Οι πεταλούδες μονάρχες μεταναστεύουν νότια.
Μπορεί να δείτε περισσότερες στον ουρανό.
ΔΥΤΙΚΗ ΒΙΡΤΖΙΝΙΑ, ΗΠΑ
Η μαγική μετανάστευση αυτών των πεταλούδων ξεκίνησε,
καθώς πηγαίνουν στο Μεξικό.
Ευτυχώς, σταματούν εδώ για να ξεκουραστούν.
Διασχίζουν τις μεσοδυτικές πολιτείες.
Θα τις δείτε να πετούν πάνω από την Οκλαχόμα,
που θεωρείται ο υπερ-αυτοκινητόδρομός τους.
Πεταλούδες εθεάθησαν στο κεντρικό Τέξας.
Και θα δούμε ακόμη περισσότερες στην περιοχή.
Στην έρημο, μπορεί να αντιμετωπίσουν δυσκολίες.
Είναι μια δύσκολη περίοδος, γιατί πετάνε πολλές μέρες.
Συναντά υποδομές, όπως γέφυρες, που μπορεί να 'ναι περίπλοκες.
ΙΔΑΛΓΟ, ΜΕΞΙΚΟ
Το τελευταίο σκέλος του ταξιδιού στο Μεξικό είναι δύσκολο,
επειδή δεν υπάρχει νερό και τα φυτά που χρειάζονται σπανίζουν.
Δεν υπάρχουν ασκληπιάδες ούτε νέκταρ.
Συνεπείς στο ραντεβού τους,
πεταλούδες μονάρχες πετούν πάνω από τα δάση του Μιτσοακάν.
Τα πρώτα σμήνη καταφτάνουν από τον νότιο Καναδά,
διασχίζοντας τις ΗΠΑ ως το Μεξικό.
Φτάνουν στο καταφύγιο
και κατευθύνονται στο ελατοδάσος
από όπου προήλθαν οι πρόγονοί τους.
Κι εκεί κάνουν ένα διάλειμμα.
Είναι κουρασμένες.
Πετάνε μήνες,
πολλές χιλιάδες χιλιόμετρα,
πιθανώς χωρίς νερό ή τροφή.
Έτσι, κάνουν ένα αναπαραγωγικό διάλειμμα, που είναι γνωστό ως αποικίες.
Μόνες τους δεν θα τα κατάφερναν, λόγω των καιρικών συνθηκών.
Έχουμε ανοίξει από τις 19 Νοεμβρίου.
Ήταν μια καλή σεζόν. Έρχεται πολύς κόσμος.
Χθες είχαμε 1.300 επισκέπτες, προχθές 1.000.
Έρχεται πολύς κόσμος. Πάει καλά.
Περιμένουμε 180.000 τουρίστες αυτήν τη σεζόν.
Οι κοινότητες φροντίζουν τα δάση, γιατί είναι ο τόπος τους.
Τα αξιοποιούν έτσι ώστε να μπορούν να ζήσουν οι ίδιοι, αλλά και άλλα είδη.
Όταν αλλάζει η τοπική χρήση λόγω εξωτερικών απαιτήσεων,
αυτό ανοίγει την πόρτα σε άλλες παρουσίες,
που μπορεί να βλάψουν τις ανθρώπινες κοινότητες
και το δάσος ή τις πεταλούδες.
Το Μιτσοακάν είναι πλούσιο σε φυσικούς πόρους. Έχει όλα τα κλίματα.
Αλλά το ανατολικό τμήμα είναι πολύ πλούσιο σε ξυλεία.
Επίσης, είναι πλούσιο σε μέταλλα.
Το Μιτσοακάν είναι μια από τις πιο επικίνδυνες πολιτείες.
Οι διαμάχες των καρτέλ ναρκωτικών προκαλούν πολλές ανθρωποκτονίες.
Μόνο στο Μιτσοακάν, υπάρχουν 14 εγκληματικές ομάδες.
Αυτές που έχουν καταγραφεί.
Ειδικές δυνάμεις Μιτσοακάν!
Οι Κορέα.
Οι Πάχαρος ντε λα Σιέρα.
Η Νουέβα Φαμίλια Μιτσοακάνα.
Οι Βιάγκρας. Οι Καρτέλες Ουνίδος.
Και δύο μεγάλες εγκληματικές ομάδες, το καρτέλ Χαλίσκο Νουέβα Χενερασιόν
και το Καρτέλ της Σιναλόα, που έχουν ντόπιους συμμάχους.
Μιλάμε για διακίνηση όπλων και ναρκωτικών.
Ένα μεγάλο μέρος των εσόδων των καρτέλ
προέρχεται από την παρασκευή μεθαμφεταμινών
και τη δημιουργία εργαστηρίων.
Το Μιτσοακάν είναι σημαντικό για τα καρτέλ,
γιατί ανήκει στο δίκτυο διακίνησης προς τον βορρά.
Διάφορες ομάδες ελέγχουν αυτές τις διαδρομές.
Είναι η αποβάθρα για φορτία ναρκωτικών από τη Νότια Αμερική.
Αυτά τα φορτία μεταφέρονται μετά οδικώς ως τα σύνορα.
Η βία στο Μιτσοακάν έχει αυξηθεί,
όπως δείχνει η αύξηση κατά 22% των ανθρωποκτονιών με πρόθεση.
Δυστυχώς, αυτή η βία δεν τελειώνει.
Αυτό προκάλεσε τη διάσπαση των καρτέλ.
Έτσι, η διακίνηση ναρκωτικών, η κύρια εγκληματική δραστηριότητά τους,
εξελίχθηκε σε ένα ευρύτερο εγκληματικό πορτφόλιο,
με εκβιασμούς, απαγωγές και παράνομη υλοτομία,
κυρίως για εξαγωγή.
Η βιομηχανία εξαγωγής ξυλείας στο Μεξικό αξίζει 3.200.000.000 δολάρια.
Και υπολογίζεται ότι το 70% της ξυλείας που συλλέγεται στο Μεξικό
συλλέγεται παράνομα.
Το μεγαλύτερο μέρος της ξυλείας πάει στις ΗΠΑ.
Ομάδες οργανωμένου εγκλήματος ψάχνουν τρόπους να αξιοποιήσουν τα κέρδη
και να καταλήξει ένα μέρος τους στα χέρια τους.
Αυτό μπορεί να γίνει μέσω εκβιασμού
και παροχής προστασίας σε εταιρείες υλοτομίας.
Βλέπουμε όλο και πιο συχνά εγκληματικές ομάδες
να συμμετέχουν στην υλοτομία.
Ο Ομέρο έλεγε
ότι το δάσος είναι χρυσωρυχείο.
Ένα πεύκο 30 μέτρων
μπορεί να πουληθεί για 18.000 πέσος.
Έχουμε συλλάβει άτομα την ώρα που έκοβαν δέντρα,
έκλεβαν δέντρα.
Κλείσαμε για να ζητήσουμε βοήθεια από τις αρχές. Αντ' αυτού, τους καλύπτουν.
Και είμαστε περήφανοι που το φυλάμε, γιατί το δάσος μας είναι προστατευμένο.
Επίσης όμως, ζητάμε βοήθεια από την κυβέρνηση.
Τη νύχτα είναι πιο εύκολο ν' ακούσεις ένα αλυσοπρίονο
ή ένα δέντρο που κόβεται.
Τουφέκια,
μαχαίρες, μόνο αυτά παίρνουμε στο δάσος.
Ξέρουμε ότι είναι επικίνδυνο.
Το πλεονέκτημά τους ήταν ότι ήξεραν καλά το δάσος.
Τους άρπαζαν έτσι απλά
και τους παρέδιδαν στις αρχές.
Δείξε το πρόσωπό σου!
Είναι το αφεντικό σου.
Οι ντόπιοι, οπλισμένοι μόνο με το θάρρος τους
και ποιος ξέρει τι άλλο, ανακτούσαν την ξυλεία.
Όταν βρήκε όλα τα δέντρα που είχαν ήδη κόψει στο έδαφος,
έκανε καταγγελία.
Αλλά αυτά τα άτομα του είπαν
"Τα λέμε όταν βγούμε".
Είπε πολλές φορές στις τοπικές συνελεύσεις
"Ας συνεχίσουμε να υπερασπιζόμαστε τα συμφέροντά μας στο δάσος,
εδώ, στο καταφύγιό μας.
Ακόμα κι αν μας σκοτώσουν, δεν μπορούν να μας σκοτώσουν όλους".
Μια φορά μιλούσα μαζί του. Θυμάμαι κάτι που είπε,
ότι το επόμενο βήμα του οργανωμένου εγκλήματος
ήταν να πάρει τον έλεγχο των φυσικών πόρων.
Είπε ότι θα έπαιρναν τον έλεγχο του νερού, του δάσους.
Όπως κι έγινε.
Αυτό συμβαίνει τώρα.
Το οργανωμένο έγκλημα δρα σχεδόν παντού με τον ίδιο τρόπο.
Βλέπεις ένα κονβόι
από φορτηγά με 20-30 οπλισμένους άντρες
που περνούν με αλυσοπρίονα και πάνε στο δάσος.
Το ένα φορτηγό μετά το άλλο κατεβαίνει από τους λόφους με την ξυλεία.
Και πάνε στον πυρήνα.
Ο πυρήνας είναι μια ανέγγιχτη ζώνη.
Είναι το σπίτι των πεταλούδων.
Μόλις αποψιλωθεί το δάσος, το καίνε.
Η γη διαβρώνεται
και αλλάζει η χρήση της. Δεν μπορούν να φυτευτούν πεύκα πλέον.
Μπορείς να φυτέψεις οτιδήποτε άλλο,
συνήθως αβοκάντο.
Έτσι οι ομάδες οργανωμένου εγκλήματος κερδίζουν επιπλέον έσοδα,
προωθώντας την παραγωγή αβοκάντο σε περιοχές που εκμεταλλεύτηκαν παράνομα
και πήραν από κάποιον.
Σήμερα, πολλές ομάδες οργανωμένου εγκλήματος
έχουν στρέμματα φυτειών αβοκάντο.
Και ξαφνικά έχεις μια αγορά πολλών δισεκατομμυρίων
που καταναλώνει ό,τι παράγει το Μεξικό
και στέλνει πίσω δισεκατομμύρια δολάρια σε έσοδα.
Οι ομάδες οργανωμένου εγκλήματος βρίσκουν τρόπους
να συμμετέχουν στο διεθνές εμπόριο μεταξύ αυτών των δύο μεγάλων οικονομιών,
του Μεξικού και των ΗΠΑ.
Την τελευταία δεκαετία, η ζήτηση αβοκάντο έχει οδηγήσει σε επέκταση στο καταφύγιο.
Είναι δύσκολο να περιοριστεί αυτή η αλλαγή χρήσης
από προστατευόμενο δάσος σε μονοκαλλιέργεια αβοκάντο.
Δεν λέω ότι αυτή η αλλαγή χρήσης θα επηρέαζε την πεταλούδα,
αλλά αυτό που συμβαίνει την επηρεάζει, γιατί απαιτεί επίσης πολύ νερό.
Έτσι, αρχίζουν να φτιάχνουν αγροτεμάχια και να κλέβουν τα υπόγεια ύδατα.
Το νερό προέρχεται από τα δάση των πεταλούδων
και επηρεάζει τις ανθρώπινες και μη ανθρώπινες κοινότητες.
Ο Ομέρο ανησυχούσε,
γιατί κάθε τρεις και λίγο ξεσπούσαν πυρκαγιές.
Έλεγε
"Ήρθαν οι Λα Μάνια".
"Θα μας χρεώνουν για όλα, ακόμα και για τα δάση μας".
Είπε ότι όσο ζούσε,
δεν θα επέτρεπε να διεισδύσει το οργανωμένο έγκλημα στην κοινότητα.
Όλοι γνωρίζονται μεταξύ τους.
Αν ζεις εκεί και κάνεις μια καταγγελία,
θα το μάθουν και θα σε κυνηγήσουν,
εσένα ή τους δικούς σου.
"Έχω ένα σοβαρό πρόβλημα που δεν ξέρω αν μπορώ να το λύσω".
Έτσι είπε.
Το Ελ Ροσάριο έχει εγκαταλειφθεί.
Ο Ομέρο Γκόμες επεσήμανε ότι ο αριθμός των επισκεπτών
έχει μειωθεί σχεδόν κατά 70% λόγω της ανασφάλειας.
Δεν επιτρέπουμε την υλοτομία.
Ρισκάρουμε τις ζωές μας.
Αντί να μας ακούσουν ή να μας βοηθήσουν, μας κλείνουν το στόμα.
Έγινε υπεύθυνος δημοσίων σχέσεων του εαυτού του.
Μιλούσε με την ίδια ευκολία σε ένα τοπικό ή εθνικό μέσο
όσο και σε διεθνείς οργανώσεις.
Ήξερε ότι μέσω του Τύπου,
μέσω της διεθνούς προβολής
από τοπικά και εθνικά μέσα,
θα είχε μεγαλύτερο αντίκτυπο.
Το καταφύγιο των πεταλούδων απειλείται
από την παράνομη υλοτόμηση μέχρι και 500 δέντρων τη μέρα.
Κάθε χρόνο, τα δελτία ειδήσεων με τη μεγαλύτερη θεαματικότητα
κάνουν ρεπορτάζ για την άφιξη των πεταλούδων.
Έτσι έριχναν φως στην άλλη πλευρά του ζητήματος,
την αποψίλωση του καταφυγίου.
Κι έπαιρναν συχνά συνέντευξη από τον Ομέρο.
Υπήρχαν απειλές για παράνομη υλοτόμηση,
αλλά μαζευτήκαμε και τους σταματήσαμε.
Μετά συλλάβαμε άτομα.
Μας έλεγε " Έφτασαν".
Και βλέπαμε ότι αυξήθηκαν οι ανθρωποκτονίες στην περιοχή,
οι απαγωγές.
Μας τα έλεγε εκτός κάμερας, γιατί ήταν προσεκτικός.
Η μιντιακή πίεση και ο ακτιβισμός του Ομέρο
ανάγκασαν τις αρχές να πάρουν μέτρα κατά του οργανωμένου εγκλήματος.
Έκαναν επιχειρήσεις, έρευνες
και κατάσχεσαν φορτία παράνομης ξυλείας.
Τα καρτέλ στην περιοχή άρχισαν να ενοχλούνται,
γιατί τραβούσε την προσοχή στο καταφύγιο.
Στην προσπάθειά του να στηρίξει την οικογένειά του, τις κοινότητες,
που τον έβλεπαν ως ηγέτη,
άρχισε να συγκρούεται με ομάδες οργανωμένου εγκλήματος.
Στο Μιτσοακάν,
το οργανωμένο έγκλημα αναζητά την πολιτική εξουσία.
Για κάποιον λόγο,
τους ενδιαφέρει και θέλουν να είναι η πολιτική δομή
που ελέγχει τα πάντα.
Θέλουν να είναι σαν τον Πάμπλο Εσκομπάρ.
Οι διάφοροι κυβερνήτες της πολιτείας,
τουλάχιστον οι τελευταίοι τέσσερις πέντε,
είχαν άμεση σχέση με το οργανωμένο έγκλημα.
Θα λύσουμε
το πρόβλημα της ανασφάλειας.
Θα κυβερνήσουμε το Μιτσοακάν.
Και θα κάνουμε το Μιτσοακάν
μια από τις πιο ασφαλείς πολιτείες του Μεξικού.
Ακτιβιστές και πολιτικοί στο Μιτσοακάν
καταγγέλλουν εδώ και χρόνια στα τοπικά μέσα
τον Σιλβάνο Αουρεόλες.
Ο Σιλβάνο Αουρεόλες ξόδεψε εκατομμύρια
για την κατασκευή εφτά καταφυγίων.
Έπιασαν τον Σιλβάνο να στηρίζει το καρτέλ Καμπαγέρος Τεμπλάριος.
Φαίνεται ότι ο Ντούλσε, ο αρχηγός του καρτέλ,
του έδωσε δύο εκατομμύρια δολάρια προχθές.
Λένε ότι σας έδωσαν δύο εκατομμύρια δολάρια.
Είμαι στη διάθεσή τους, Σίρο. Ας με ερευνήσουν.
Ήμουν απόλυτα αποφασισμένος
να λύσω αυτά τα προβλήματα.
Ενίσχυσα τις πολιτειακές δομές.
Ωστόσο, σε τοπικό επίπεδο,
οι δήμοι είναι εντελώς ανυπεράσπιστοι.
Αυτές οι εγκληματικές ομάδες αρχίζουν να ασκούν πιέσεις
για τις επιχειρήσεις τους.
Ποια είναι η επιχείρησή τους;
Η διακίνηση ναρκωτικών
και η παράνομη υλοτομία.
Η παράνομη υλοτομία είναι πολύ κερδοφόρα.
Πολύ ελκυστική.
Μάλιστα, σήμερα ακόμη πιο πολύ.
Εκείνη την εποχή όμως,
η παράνομη υλοτομία ήταν πιο επικερδής από την καλλιέργεια μαριχουάνας.
Ο Ομέρο και οι κάτοικοι του Ελ Ροσάριο τους εναντιώθηκαν
για να προστατεύσουν την κοινότητα.
Στις γειτονικές κοινότητες,
τα δάση αποψιλώθηκαν εντελώς.
Στο Ελ Ροσάριο όχι. Γιατί;
Χάρη στην επιμονή και το θάρρος του Ομέρο,
που τους εναντιώθηκε.
Δέχθηκαν πυροβολισμούς.
Από την άλλη,
είχαμε κάποιες διαφωνίες.
Παρότι συμφωνούσα με τον αγώνα του,
υπήρχε αντίσταση,
γιατί πίστευε ότι καταπατούσαμε την πολιτική του περιοχή.
Είναι μεγάλη ευκαιρία.
Μπορούμε να πούμε στον γείτονά μας
ότι μπορεί να φυτέψει δέντρα,
γιατί θα έχει ένα μηνιαίο εισόδημα.
Ό,τι κι αν έλεγε ο κυβερνήτης στις συνεντεύξεις Τύπου,
η αλήθεια είναι ότι δεν τον ένοιαζαν οι πεταλούδες και τα δάση.
Το έλεγε κι ο Ομέρο.
"Αν και είναι φίλος μου, με αγνόησε. Δεν μου απάντησε".
Ο Σιλβάνο έδωσε μια υπόσχεση, αλλά δεν την τήρησε ποτέ.
Δεν έχουμε δει κανέναν απ' αυτούς εδώ.
Εμείς φροντίζουμε να μην κοπούν τα δέντρα. Με κίνδυνο της ζωής μας.
Λένε "Άλλο να 'σαι μεθυσμένος, κι άλλο να 'σαι ταβερνιάρης".
Θέλω να πω,
είναι άλλο να είσαι μ' αυτούς που διαμαρτύρονται,
που απαιτούν,
κι άλλο να είσαι στην κυβέρνηση, όπου πρέπει να πάρεις αποφάσεις επισήμως.
Παραπονιόταν θυμωμένος ότι δεν έκανα αρκετά
για να βοηθήσω όσο ήθελαν.
Πήρε τα λεφτά. Πάνε τα 4,5 εκατομμύρια πέσος.
Δεν υπάρχουν λεφτά. Δεν μπορούμε να δουλέψουμε έτσι.
Ένα ένα. Αλλιώς η λίστα είναι ατελείωτη.
Έτσι, πήγαμε να διαμαρτυρηθούμε.
Ας ψάξουμε λύσεις. Ας ξεχάσουμε το παρελθόν.
Νομίζαμε ότι ο Σιλβάνο ήταν φίλος του.
Τελικά όμως είδαμε ότι δεν ήταν.
Τράβα.
Τότε συνέλαβαν τον Ομέρο, τον πήγαν στο κρατητήριο.
"Αν δεν τον αφήσετε ελεύθερο, θα μαζέψουμε κόσμο.
Αν τώρα είμαστε 250 άτομα, θα έρθουν χίλια άτομα".
Ελάτε από δω!
Από δω.
Τον άφησαν ελεύθερο και γυρίσαμε πίσω.
Φτάσαμε στο Ελ Ροσάριο στις 3:00 π.μ.
Αλλά γυρίσαμε μαζί του.
Έτσι, σ' αυτήν την περιοχή,
έχουμε ένα εκρηκτικό κοκτέιλ με συγκρουόμενες πολιτικές ομάδες,
εγκληματικές οργανώσεις που διεκδικούν τον έλεγχο
κι έναν αντίπαλο που τους προκαλούσε,
που μιλούσε για το πρόβλημα
και προσέφερε ένα εναλλακτικό πολιτικό κίνημα.
Πρώτη φορά φτάνουν τόσο αργά οι πεταλούδες.
Είναι αποτέλεσμα της κλιματικής αλλαγής.
Στις χώρες του βορρά, οι πεταλούδες κινδυνεύουν από τη χρήση φυτοφαρμάκων
και την καλλιέργεια τροποποιημένου καλαμποκιού.
Εκεί είναι το πρόβλημα, και λέγεται Monsanto.
Πάντα πάλευε για εμάς και ήθελε να γίνει δήμαρχος.
Έβαλε υποψηφιότητα.
Ο κυβερνήτης έκανε αλλαγές στον τουρισμό και τον πολιτισμό.
Κάποιοι έρχονται μόνο για μια φωτογραφία. Θέλουν να είναι κοντά στον κυβερνήτη,
αλλά όταν ζητάμε βοήθεια, μας γυρίζουν την πλάτη.
Χαίρομαι που κάνει αλλαγές.
Ο αδερφός μου μπήκε στην πολιτική
λόγω του ακτιβισμού ή της αγάπης του για τη φύση και τις πεταλούδες.
Στην πραγματικότητα όμως, δεν τον ενδιέφερε η εξουσία.
Το έκανε για την κοινότητα, για τη φιλία,
για να βοηθήσει, γιατί έκανε πολλά πράγματα.
Οι κάτοικοι του Ελ Ροσάριο το ξέρουν, γι' αυτό τον αγαπούν.
Γιατί όσο ήταν δήμαρχος,
έγιναν σπουδαία πράγματα που δεν νομίζω να επαναληφθούν.
Όταν ο πατέρας μου έβαλε υποψηφιότητα, τον απήγαγαν
για να τον αναγκάσουν να χάσει.
Του είπαν να πείσει τον κόσμο να ψηφίσει κάποιον άλλον
ή να τους πει να μην ψηφίσουν.
Τον απείλησαν λέγοντας ότι αν κέρδιζε τις εκλογές,
θα το πλήρωνε ο ίδιος και όλη του η οικογένεια.
Ήθελαν να διαπραγματευτούν.
Ήθελαν να τους αφήσουν να συνεχίσουν την παράνομη υλοτομία.
Τον άφησαν ελεύθερο την αυγή.
Την επόμενη μέρα ήταν οι εκλογές.
Όλο το Σάββατο έπειθαν κόσμο να μην πάει να ψηφίσει.
Εκείνη την εποχή, κυκλοφορούσαν φήμες για δύο απαγωγές.
Όλα ήταν κλειστά,
γιατί είχε βρεθεί κάποιος δολοφονημένος.
Αυτή η περιοχή είχε τον υψηλότερο αριθμό απαγωγών.
Απήγαγαν μέλη της κοινότητας και μετά έβρισκαν τα πτώματά τους.
Την περίοδο των εκλογών σκότωναν υποψηφίους.
Περνούσε πολύ χρόνο δίπλα στα παράθυρα.
Όποτε περνούσε ένα αμάξι, κοιτούσε να δει αν έρχονταν να τον πάρουν.
Γιατί ήδη ανησυχούσε.
Με απήγαγαν οι ομάδες που δρούσαν εδώ στο Μιτσοακάν,
αλλά αυτό δεν μας σταμάτησε.
13 ΙΑΝΟΥΑΡΙΟΥ 2020
Εκείνο το πρωί μού είπε να τον περιμένω,
ότι δεν θα αργούσε πολύ, είχε μια συνάντηση.
Μετά τη συνάντηση, θα με πήγαινε στη σχολή.
Δεχόταν τη μία κλήση μετά την άλλη.
Μάλλον τον ρωτούσαν αν θα πήγαινε στις ιπποδρομίες.
Τον έπαιρνε η Ελισαμπέτ,
η δημοτική σύμβουλος.
Έφυγε για να πάει τον ανιψιό μου στο λεωφορείο.
Μου τηλεφώνησε και είπε
"Πες του ότι έρχομαι, αλλά ετοίμασε ένα πουκάμισο,
γιατί δεν έχω χρόνο ν' αλλάξω".
Ήταν οι γιορτές του χωριού. Είπε ότι θα πήγαινε στις ιπποδρομίες.
Θα ήταν μεγάλοι πολιτικοί εκεί
και τον περίμεναν.
Έτσι, έστειλα τον Ομέρο με το πουκάμισο σε μια κρεμάστρα.
Μιλούσαμε.
Με ρώτησε για τα μαθήματα του επόμενου εξαμήνου.
Του είπα για τα μαθήματα.
Μετά σταματήσαμε να μιλάμε.
Μετά πήρα το λεωφορείο.
Ήταν η τελευταία φορά που τον είδα.
Ο Ομέρο πήγε στον τοπικό ιππόδρομο.
Τον κάλεσαν πολιτικοί.
Ήταν μια κοινωνική και επαγγελματική συνάντηση.
Είδα μια φωτογραφία στο Facebook όπου ήταν με άλλα άτομα.
Σκέφτηκα "Περνάει καλά".
Ήταν γύρω στις 9:00 ή 10:00 μ.μ.
Δεν μπορούσα να κοιμηθώ.
Ήταν τέσσερις το πρωί και δεν είχε γυρίσει σπίτι.
Σκέφτηκα "Πού είναι;"
Με πήρε η μαμά και με ρώτησε
αν είχα νέα του, γιατί δεν τον έβρισκε.
Έτσι, άρχισα να καλώ την αστυνομία.
Δεν ήξεραν πού ήταν ο μπαμπάς.
Ήμουν η πρώτη που βγήκε να τον βρει.
Είχα ένα κακό προαίσθημα.
Όταν έφτασα στο μέρος όπου έγιναν οι ιπποδρομίες,
το πρώτο πράγμα που είδα ήταν το αμάξι του.
Αλλά εκείνος δεν ήταν εκεί. Όταν το είδα αυτό,
δεν μου άρεσε καθόλου.
Τηλεφώνησα στην Ελισαμπέτ, που ήταν δημοτική σύμβουλος στο Οκάμπο.
Και μου είπε "Ο μπαμπάς σου ήταν με κυβερνητικούς αξιωματούχους".
Με τον Οκτάβιο Οκάμπο, που ήταν βουλευτής τότε,
και τη βουλεύτρια Καρίνα Αλβαράδο.
Είπε να μιλήσω μαζί της.
Έτσι, την πήρα τηλέφωνο.
Είπε ότι όταν έφυγαν, ο μπαμπάς μου ήταν ακόμα εκεί.
Πέρασα όλη τη μέρα ανήσυχος, παίρνοντας τηλέφωνο τον μπαμπά.
Το τηλέφωνο χτυπούσε, αλλά δεν απαντούσε κανείς.
Στις 14 Ιανουαρίου,
γύρω στις 4:00 μ.μ., κάποιος σήκωσε το κινητό του μπαμπά.
Ήταν ένας άντρας.
Είπε ότι ο πατέρας μου είχε αφήσει το κινητό και το τάμπλετ του
σε μια καντίνα με τάκος.
Είπε ότι τα πήρε εκείνος.
Ο μπαμπάς δεν ξεχνούσε ποτέ το κινητό του, γιατί ήταν η τουριστική σεζόν.
Ρώτησα τον άντρα αν ήξερε κάτι. Είπε ότι τον έχασαν απ' τα μάτια τους.
Γύρισα σπίτι και ήταν εκεί όλη η οικογένεια. Μου είπαν
ότι ο πατέρας μου ήταν άφαντος.
Είπα "Θα πάω να τον ψάξω".
Πήγαμε στην Εισαγγελία. Πρότειναν να περιμένουμε πριν κάνουμε καταγγελία.
Την επομένη υποβάλαμε επίσημη καταγγελία.
Την αποκαλούσαν "εικονική απαγωγή".
Μας εξήγησαν ότι αυτό συμβαίνει όταν σε απειλούν από το τηλέφωνο.
Πηγαίνουν το θύμα σε ένα μέρος, όπως ένα ξενοδοχείο
ή μια εκκλησία,
και μετά εκβιάζουν τους συγγενείς.
Είπαν ότι μπορούσε να 'ναι οπουδήποτε.
Όταν έκαναν την καταγγελία,
οι αρχές αντέδρασαν με πλήρη αδιαφορία, σαν να υποτιμούσαν την υπόθεση.
Έλεγαν ότι ήταν εικονική απαγωγή, ότι τον έψαχναν.
Βλέπουμε μια απάθεια από την πλευρά των αρχών,
γιατί συνεργάζονταν με εγκληματικές ομάδες.
Έδωσα μια συνέντευξη όπου μίλησα έξω απ' τα δόντια.
Μίλησα για την εξαφάνιση του αδερφού μου
και την αδιαφορία της Εισαγγελίας.
Η είδηση μπήκε στο πρωτοσέλιδο.
Ήταν απόφαση της σύνταξης. Ήταν πρώτη είδηση.
Συμμετείχαν διεθνείς οργανισμοί διαδίδοντας τουλάχιστον την είδηση,
πιέζοντας την κυβέρνηση για να αρχίσει να ψάχνει τον Ομέρο.
Ήταν σημαντική είδηση από κάθε άποψη.
Επιπλέον, ήταν Ιανουάριος. Οι πεταλούδες δεν είχαν φύγει ακόμη.
Η Εισαγγελία του Μιτσοακάν ανακοίνωσε
την εξαφάνιση του ακτιβιστή Ομέρο Γκόμες Γκονσάλες.
Η Επιτροπή Ανθρωπίνων Δικαιωμάτων προέτρεψε τις αρχές
να εντείνουν τις έρευνες.
Έτσι ξεκίνησαν όλα. Επικοινώνησαν μαζί μας κρατικοί αξιωματούχοι,
άτομα από τον ΟΗΕ, τα ΜΜΕ.
Άρχισαν να μιλάνε ντόπιοι, φίλοι.
Την επόμενη μέρα, στις 8:00 π.μ.,
μαζεύτηκαν 300 άτομα για να τον ψάξουν.
Θα έχουμε μία ομάδα απ' αυτήν την πλευρά και μία απ' την άλλη.
Και θα συναντηθούμε όλοι εκεί κάτω.
Ας ελπίσουμε να τον βρούμε.
Ψάξατε ήδη εδώ;
Όχι.
Σ' εκείνη την τρύπα βρήκαμε τον άντρα που είχε απήχθη.
Μπορεί να βρίσκεται κάποιος εκεί.
- Ίσως. - Πιο κάτω.
Σ' αυτές τις ομάδες, συμμετείχαν όλοι οι ντόπιοι στην έρευνα εθελοντικά.
Υπάρχει ένα άνοιγμα εκεί.
Ήταν εντυπωσιακό.
Όταν φτάσαμε εκεί, περίμενε ήδη πολύς κόσμος.
Χωριστήκαμε σε ομάδες.
Ο Γκόμες Γκονσάλες, πρόεδρος του συμβουλίου του Ελ Ροσάριο,
όπου βρίσκεται το μεγαλύτερο καταφύγιο πεταλούδων,
εθεάθη τελευταία φορά τη Δευτέρα το απόγευμα.
Εξαφανίστηκε στο Οκάμπο στις 13 Ιανουαρίου.
Τα ίχνη του αγνοούνται ακόμη.
Αρχίσαμε την έρευνα στο σημείο όπου εθεάθη τελευταία φορά.
Ήταν στρατηγική έρευνα.
Από εκεί, επεκτείναμε την έρευνά μας σε άλλες περιοχές.
Έλαβα μια κλήση.
"Ξέρεις ότι έχουμε τον άντρα σου;"
Μου τηλεφώνησε η Ρεμπέκα και είπε ότι της ζητούσαν λύτρα.
Είπα "Θέλω να τον δω".
Μου έστειλαν μια φωτογραφία.
Ο Ομέρο ήταν γονατιστός.
Πίσω του ήταν κάτι άντρες με στρατιωτικά ρούχα
και σημάδευαν με όπλα το κεφάλι του Ομέρο.
Είπαν ότι θα τον άφηναν ελεύθερο.
Είπαν ότι τον πήραν απλώς
για να του δώσουν ένα μάθημα.
Είπαν ότι αν πληρώναμε, θα επέστρεφε το μεσημέρι.
Ήμασταν απελπισμένοι, οπότε αποφασίσαμε να πληρώσουμε.
Η μαμά πήγε να καταθέσει τα λεφτά.
Την έπαιρναν συνέχεια τηλέφωνο
λέγοντας ότι την ακολουθούσαν,
ότι έπρεπε να καταθέσει τα λεφτά, γιατί μας παρακολουθούσαν.
Της ζήτησαν 100.000 πέσος, αλλά κατέθεσε 50.000.
Την επόμενη μέρα την πήραν πάλι τηλέφωνο.
Ο θείος Αμάδο είπε να πάμε να τον βρούμε στην Εισαγγελία.
Ήμασταν τρομοκρατημένοι. Έπαιρναν συνέχεια κι έλεγαν ότι μας παρακολουθούσαν.
Ο εισαγγελέας είπε "Μην τους δώσεις λεφτά".
Κλαίγοντας, του είπα
"Μα θα τον σκοτώσουν".
Η υπόθεση ανατέθηκε στη Μονάδα Απαγωγών.
Άρχισαν να χρησιμοποιούν τεχνικές εντοπισμού κλήσεων.
Οι κλήσεις που λάμβανε η οικογένεια του Ομέρο
προέρχονταν από μια φυλακή στο Ταμαουλίπας.
Πάνε δύο βδομάδες από την εξαφάνιση του ακτιβιστή Ομέρο Γκόμες.
Δυστυχώς, η οικογένεια του Ομέρο
έπεσε θύμα εκβιασμού από ψεύτικους απαγωγείς.
Τα ίχνη του ακτιβιστή αγνοούνται.
Η έρευνα σταμάτα
και περνά στα χέρια της Μονάδας Ανθρωποκτονιών,
που εκπροσωπώ εγώ.
Συνεχίσαμε την έρευνα, αλλά αποκλείσαμε την απαγωγή.
Πιστεύω ότι θα τον βρούμε,
αλλά ελπίζω να τον βρούμε ζωντανό.
Είναι λεπτό θέμα. Είναι πολύ ατυχές και επώδυνο.
Ό,τι κι αν λέει ο κυβερνήτης,
ακόμη κι αν λέει ότι θα έδινε τη ζωή του για τον Ομέρο,
η αλήθεια είναι ότι εξαφανίστηκε.
Και τα παράνομα πριονιστήρια
λειτουργούν ακόμη στο Μιτσοακάν.
ΕΛ ΣΟΛΔΑΔΟ
Κάποιοι είπαν ότι ήξεραν πού τον κρατούσαν.
Πήγαμε εκεί, αλλά δεν βρήκαμε τίποτα.
Η αστυνομία ανέκρινε αυτά τα άτομα,
αλλά δεν μιλούσαν.
Φοβόντουσαν.
Η αστυνομία πήρε τον έλεγχο της ασφάλειας στο Οκάμπο και το Ανγκανγκέο,
καθώς 53 αστυνομικοί αυτών των δήμων
ερευνώνται για την εξαφάνιση του Ομέρο Γκόμες,
που είναι ακτιβιστής για τις πεταλούδες μονάρχες.
Η δημοτική αστυνομία υποτίθεται
ότι ήταν υπεύθυνη για την ασφάλεια στις ιπποδρομίες.
Έτσι, τα πρώτα άτομα που ανέκριναν
ήταν τα όργανα της δημοτικής αστυνομίας.
Το θέμα είναι ότι εδώ στο Μιτσοακάν υπάρχουν προηγούμενα
με υποθέσεις απαγωγών από τη δημοτική αστυνομία.
Ο Υπουργός Δημόσιας Ασφάλειας του Μιτσοακάν
δήλωσε ότι όλα τα όργανα της δημοτικής αστυνομίας του Οκάμπο
συνελήφθησαν για να ερευνηθούν
λόγω υποτιθέμενων δεσμών με εγκληματικές οργανώσεις.
ΟΚΑΜΠΟ, ΜΙΤΣΟΑΚΑΝ
Οι περισσότεροι είπαν ότι δεν παρευρέθηκαν εκεί.
Τρεις ή τέσσερις που ήταν εκεί
κατέθεσαν ότι έφυγαν νωρίς.
ΚΛΗΘΗΚΑΝ ΑΣΤΥΝΟΜΙΚΟΙ ΝΑ ΚΑΤΑΘΕΣΟΥΝ
ΑΚΟΜΑ ΑΓΝΟΕΙΤΑΙ
Συνήθως, όταν εγκληματικές ομάδες κάνουν τέτοιες ενέργειες,
το κάνουν οργανωμένα.
Συνεργάζονται με τις τοπικές αρχές.
Επειδή η οικογένεια θα αντιδράσει.
Και για να μπορέσουν οι απαγωγείς να πάρουν το θύμα
χωρίς αστυνομικά μπλόκα.
Έτσι, δίνουν 30 με 45 λεπτά
στους απαγωγείς ή τους δολοφόνους για να διαφύγουν
και να μη συλληφθούν.
29 ΙΑΝΟΥΑΡΙΟΥ 2020 16 ΜΕΡΕΣ ΑΠΟ ΤΗΝ ΕΞΑΦΑΝΙΣΗ ΤΟΥ ΟΜΕΡΟ
Μας είχαν καλέσει στην Εισαγγελία.
Εγώ γυρνούσα σπίτι,
και ξαφνικά με προσπέρασε γρήγορα ένα περιπολικό.
Πήρα το κινητό μου και το άνοιξα.
Το πρώτο πράγμα που είδα
ήταν μια είδηση που έλεγε
ότι είχε βρεθεί ένα πτώμα
κοντά στο μέρος όπου είχε εξαφανιστεί ο πατέρας μου.
Στις 29 Ιανουαρίου 2020, έλαβα μια κλήση.
Μου είπαν να πάω στο Ελ Σολδάδο,
κοντά στο σημείο όπου εθεάθη τελευταία φορά ο Ομέρο.
Είχαν βρει ένα πτώμα που πίστευαν ότι ήταν του Ομέρο.
Πήγα μόνος. Δεν ήθελα να ανησυχήσω την οικογένειά μου.
Και όταν έφτασα,
η αστυνομία ήταν ήδη εκεί.
Με άφησαν να πλησιάσω λίγο στο πηγάδι.
Ήταν πολύ βαθύ, γύρω στα έξι μέτρα.
Ήταν μπρούμυτα.
Είπαν ότι έπρεπε να περιμένουμε τον ιατροδικαστή
για να βγάλουν το πτώμα
ώστε να το αναγνωρίσω.
Νιώθεις φόβο, αγωνία,
θλίψη, θυμό, οργή, πολλά συναισθήματα.
Νιώθεις ότι το σώμα σου αιωρείται.
Σκέφτηκα ότι ίσως ήταν εκείνος λόγω του παντελονιού.
Θυμήθηκα ότι φορούσε αυτό το παντελόνι. Είπα "Αυτός είναι".
Δεν με άφησαν να πλησιάσω.
Με ρώτησαν αν ήταν ο Ομέρο και μετά με πήραν από κει.
Ήταν σαν ένα δυνατό χτύπημα.
Δεν ήξερα πώς να αντιδράσω.
Και καθώς έφευγα, η πρώτη μου σκέψη ήταν "Πώς θα το πω στην οικογένειά μου;"
Με πήρε ο Αμάδο.
- Είπα "Είσαι σίγουρος;" - Είπε "Ναι".
Αγκάλιασα τη μαμά μου σφιχτά.
Και είπα "Αυτό ήταν".
Και τότε κατάλαβε.
Όταν έμαθα ότι τον βρήκαν στο πηγάδι,
κράτησα τη Βίβλο και είπα "Ευχαριστώ".
Γιατί μου είχαν πει
ότι συχνά απαγάγουν ανθρώπους και δεν τους ξαναβλέπεις ποτέ.
Ούτε καν τα πτώματά τους,
ούτε νεκρούς ούτε ζωντανούς.
Τότε είπα στον Θεό
"Ευχαριστώ που μου έδωσες ένα πτώμα να θάψω
για να του πηγαίνω λουλούδια".
ΒΡΕΘΗΚΕ ΤΟ ΠΤΩΜΑ ΤΟΥ ΟΜΕΡΟ ΓΚΟΜΕΣ
Έστειλα έναν δημοσιογράφο ένα πρωί.
Πήγε με μια άλλη ομάδα δημοσιογράφων.
Επέστρεψε το ίδιο πρωί,
γιατί δεν υπήρχε τρόπος να κάνουμε ρεπορτάζ σωστά.
Ο ΟΜΕΡΟ ΓΚΟΜΕΣ ΒΡΕΘΗΚΕ ΝΕΚΡΟΣ
Παράξενα φορτηγάκια με οπλισμένους άντρες φρουρούσαν την περιοχή.
Οι δημοσιογράφοι του Μιτσοακάν, τώρα περισσότερο από ποτέ,
δεν μπορούν να μιλήσουν,
γιατί το οργανωμένο έγκλημα στην περιοχή προβαίνει σε αντίποινα
εναντίον των συναδέλφων μας.
Δεν αστειεύονται.
Μετά από 16 μέρες έρευνας, οι μεξικανικές αρχές
βρήκαν το πτώμα του ακτιβιστή Ομέρο Γκόμες.
Οι υπέρμαχοι του περιβάλλοντος και των ανθρωπίνων δικαιωμάτων
ζουν σε διαρκή κίνδυνο.
Δεν χάσαμε μόνο εμείς οι συγγενείς ένα αγαπημένο μας πρόσωπο.
Όλος ο κόσμος, η πεταλούδα μονάρχης, τα δάση,
έχασαν έναν μεγάλο προστάτη.
Λόγω του ακτιβισμού του, δεχόταν απειλές θανάτου.
Εξαφανίστηκε στις 13 Ιανουαρίου.
Ένα από τα πιο εμβληματικά είδη του Μεξικού, η πεταλούδα μονάρχης,
μόλις έχασε ίσως τον μεγαλύτερο προστάτη της.
Στο Μιτσοακάν, θεωρείται ότι ο πνιγμός
είναι η αιτία θανάτου του ακτιβιστή και προστάτη των πεταλούδων.
Σύμφωνα με την Εισαγγελία,
το πτώμα του Ομέρο Γκόμες βρέθηκε
σε ένα πηγάδι που χρησιμοποιείται για τη γεωργία.
Μέχρι στιγμής, κατά την αρχική εξωτερική εξέταση της σορού,
με χρόνο θανάτου δύο με τρεις βδομάδες πριν,
δεν υπάρχουν εξωτερικά τραύματα.
Παρατηρείται κυάνωση στο πρόσωπο και τα νύχια,
που υποδεικνύει ασφυξία από πνιγμό.
Εκ μέρους της Εισαγγελίας...
Θύμωσα όταν άκουσα τι είπε ο εισαγγελέας.
Είπε ότι ήταν ατύχημα
και ότι ο πατέρας μου πνίγηκε.
Τότε...
πώς εξηγείται το ότι ο πατέρας μου είχε άλλους μώλωπες;
Στη νεκροψία που διεξήχθη,
φαίνεται ότι έφερε τραύμα στο κεφάλι.
Υποθέτουμε ότι το χτύπημα προκλήθηκε όταν έπεσε.
Ωστόσο, σας διαβεβαιώνω ότι δεν ήταν αυτή η αιτία θανάτου.
Μέχρι στιγμής, δεν υπάρχουν στοιχεία
που να δείχνουν ότι ο θάνατός του προκλήθηκε με βίαιο τρόπο.
Επομένως, η επικρατέστερη θεωρία που έχετε μέχρι στιγμής
είναι ότι ο Ομέρο έπεσε στο πηγάδι στις 13 Ιανουαρίου
και το πτώμα του επέπλεε εκεί ως τις 29 Ιανουαρίου;
Ναι.
13, 14, 15 ΙΑΝΟΥΑΡΙΟΥ
16, 17, 18 ΙΑΝΟΥΑΡΙΟΥ
19, 20, 21, 22 ΙΑΝΟΥΑΡΙΟΥ
23, 24, 25, 26 ΙΑΝΟΥΑΡΙΟΥ
27, 28 ΙΑΝΟΥΑΡΙΟΥ
Από ιατροδικαστική άποψη,
μπορείς να καταλάβεις αν κάποιος δολοφονήθηκε
ή αν πέθανε από πτώση.
Μετά από τόσο καιρό,
το πτώμα θα έπρεπε να είχε σημάδια αποσύνθεσης.
Θα είχε τερατώδη εμφάνιση,
με μάτια εξογκωμένα, τριχόπτωση, αποκόλληση δέρματος.
Θα ήταν σχεδόν αγνώριστο.
Δεν φαινόταν καν ζαρωμένος ή παραμορφωμένος.
Τα χέρια του φαίνονταν λίγο ζαρωμένα,
όπως όταν βάζεις τα χέρια σου σε κρύο νερό.
Σκέφτηκα "Μόλις τον πέταξαν εκεί", γιατί φαινόταν άθικτος.
Ακόμα και τα ρούχα του φαίνονταν εντάξει, φαίνονταν καθαρά.
Δεν φαίνονταν τσαλακωμένα.
Κάνει πολύ κρύο εκεί.
Τη νύχτα η θερμοκρασία μπορεί να πέσει κάτω από το μηδέν,
ειδικά τον χειμώνα.
Είχε αρχίσει η αποσύνθεση, αλλά λόγω των κλιματικών συνθηκών,
διατηρήθηκε και δεν αποσυντέθηκε.
Η εκδοχή της Εισαγγελίας για την κατάσταση στην οποία βρέθηκε το πτώμα του Ομέρο,
η ιατροδικαστική αναφορά για την αιτία θανάτου,
ανέφερε ακόμα και τη βρογχοαναρρόφηση.
Η Εισαγγελία απέρριπτε τη θεωρία της δολοφονίας.
Αυτό μας άφησε μια αίσθηση απογοήτευσης.
Περιορίστηκαν σε μια τετράλεπτη ενημέρωση
για τον θάνατο ενός τόσο σημαντικού προσώπου.
Ξέραμε τα πάντα, πώς τον είχαμε βρει,
και δεν συμφωνούσαν με όσα έλεγε ο εισαγγελέας.
Πολλοί πιστεύαμε ότι δεν ήταν ατύχημα.
Δεν ήταν ατύχημα. Ήταν φόνος.
Το μέρος όπου βρέθηκε έρχεται σε αντίθεση με οποιαδήποτε άλλη θεωρία.
Λέγαμε "Δεν έψαξαν εκεί όπου εθεάθη τελευταία φορά ο Ομέρο".
Αυτό είναι το πιο σημαντικό στοιχείο,
που μας κάνει να λέμε
"Πώς γίνεται να ήταν εκεί 16 μέρες
και δεν έψαξαν στην περιοχή;"
Στο πηγάδι όπου βρέθηκε
είχαμε ψάξει εγώ κι ο αδερφός του ο Χουάν. Και δεν υπήρχε τίποτα.
Αν αναλογιστούμε τις γεωγραφικές και καιρικές συνθήκες
στο σημείο όπου βρέθηκε το πτώμα,
είναι ύποπτο το ότι το πτώμα ήταν ακόμη φρέσκο μετά από 15 μέρες.
Δεν θα μπορούσε να είχε διατηρηθεί έτσι επί 15 μέρες.
Είναι σχεδόν αδύνατο.
Επομένως, όλα δείχνουν ότι ήταν λίγες ώρες μέσα στο νερό.
Πολύ λίγες ώρες.
Γι' αυτό πιστεύουμε
ότι κάποιος τον κρατούσε κάπου αιχμάλωτο.
Κι όταν ένιωσαν την πίεση από την κυβέρνηση και τον κόσμο,
τον πέταξαν εκεί για να παραπλανήσουν τις αρχές.
Μας είπαν ότι στο πηγάδι όπου βρέθηκε το πτώμα του πατέρα μου
εκείνο το πρωί,
υπήρχαν πολλά αμάξια
που ξεφόρτωναν πράγματα εκεί.
Όταν κάποια μέλη της κοινότητας
είπαν στην οικογένεια ότι ο Ομέρο κρατούνταν στο Ελ Σολδάδο,
πρέπει να ήταν επειδή οι κάτοικοι
ξέρουν ότι υπάρχουν κρησφύγετα στο Ελ Σολδάδο.
Δηλαδή απαγάγουν ανθρώπους και τους αφήνουν εκεί.
Η κοινότητα ξέρει πότε μπαίνουν και βγαίνουν θύματα απαγωγής.
Μερικές φορές είναι μέλη αντίπαλων καρτέλ.
Μερικές φορές είναι πολιτικοί ηγέτες, όπως ο Ομέρο.
Μερικές φορές είναι θύματα απαγωγής για λύτρα.
Όλοι ξέρουν ποιοι είναι,
πόσοι είναι, πού βρίσκονται.
Γι' αυτό ο κόσμος είχε πληροφορίες για το πού ήταν ο Ομέρο,
και οι αρχές δεν έψαχναν εκεί αλλά αλλού.
Αλλά το ήξεραν.
Ως ιατροδικαστής,
ως επιστήμονας σε αυτόν τον τομέα,
βλέπω μια κακή έρευνα.
Η ανακοίνωση της Εισαγγελίας
γίνεται σύμφωνα με τα στοιχεία που έχουν επιβεβαιωθεί.
Ευχαριστώ πολύ.
Αν δεν ήταν συνεργία λόγω ανάμειξης, ήταν συνεργία λόγω παράλειψης.
Όλα δείχνουν ότι υπήρχε πρόθεση.
Αλλά για να επιβεβαιωθεί αυτό, πρέπει να γίνει εκτεταμένη έρευνα.
Αυτή η υπόθεση είναι παρόμοια με άλλες υποθέσεις ακτιβιστών.
Ο Αμπισάι Πέρες Ρομέρο βρέθηκε νεκρός στο Τούλα ντε Αγέντε στο Ιδάλγο.
Κατέγραφε τη ρύπανση στο Τούλα.
Σύμφωνα με τη νεκροψία,
δεν παρουσίαζε ίχνη βίας.
Στο Τσιάπας, βρέθηκε δολοφονημένος ο περιβαλλοντολόγος και ακτιβιστής
Χοσέ Λουίς Άλβαρες,
στην εθνική οδό Εμιλιάνο Σαπάτα, κοντά στο Καλατράβα.
Ο περιβαλλοντικός ακτιβιστής Αντάν Βες Λίρα δολοφονήθηκε.
Πάλευε για την προστασία των οικοσυστημάτων
στην κεντρική ακτή της Βερακρούς.
Η Επιτροπή Ανθρωπίνων Δικαιωμάτων
πενθεί την απώλεια του Μαργαρίτο Γκονζάλες,
υπερασπιστή του περιβάλλοντος και των ιερών τόπων των Γουιξάρικα.
Ο ακτιβιστής Σαμίρ Φλόρες δολοφονήθηκε στο Μορέλος.
Εναντιωνόταν στην κατασκευή θερμοηλεκτρικού εργοστασίου.
Ο Σαμίρ δεν πέθανε. Τον σκότωσε η κυβέρνηση.
Επιτρέπουμε τη δολοφονία περιβαλλοντικών ακτιβιστών
ατιμωρητί στο Μεξικό.
Η Εισαγγελία ανακοίνωσε ότι ο ακτιβιστής Ομέρο Γκόμες βρέθηκε νεκρός.
Σύμφωνα με τις πρώτες πληροφορίες, δεν υπάρχουν ίχνη βίας.
Η Εισαγγελία δεν αποκλείει το ενδεχόμενο πνιγμού.
Μας έδωσαν τα πράγματά του.
Είχε λεφτά και τα χαρτιά του στο παντελόνι του.
Αλλά όταν ζήτησα τα κλειδιά του αυτοκινήτου του,
είπαν ότι δεν είχε κλειδιά.
Ρώτησα "Γιατί δεν το ερευνήσατε;
Του πήραν τα κινητά. Μάλλον πήραν και τα κλειδιά του αυτοκινήτου".
Ήμουν θυμωμένος.
Μέρες μετά μου είπαν "Βρήκαμε τα κλειδιά του αυτοκινήτου.
Ήταν θαμμένα εκεί τόσο καιρό".
Στη φωτογραφία, τα κλειδιά είναι στεγνά.
Ισχυρίστηκαν ότι τα βρήκαν έτσι, χωρίς χώματα.
Τα κλειδιά παραδόθηκαν όπως βρέθηκαν.
Δεν παραποιήθηκαν, γιατί όταν συλλέγουν στοιχεία,
οι ειδικοί κάνουν τα πάντα με γάντια,
ακολουθώντας το πρωτόκολλο.
Μετά μου ζήτησαν να τους πάω το αμάξι για να βγάλουν φωτογραφίες.
Έπρεπε να το πάω για να το φωτογραφίσουν όπως ήταν όταν το βρήκαν.
Ήταν παράλογο, γιατί είχα ήδη το αμάξι μια βδομάδα
και το χρησιμοποιούσα για να συνεχίσω την έρευνα.
Άρχισαν να φωτογραφίζουν το αμάξι λες και το είχαν βρει μόλις.
Αυτές τις φωτογραφίες έχουν ως στοιχεία.
Είχαμε στενή επικοινωνία με μια πηγή που είχαμε στην Εισαγγελία.
Από την αρχή, είδαμε πολλή χειραγώγηση στην υπόθεση του Ομέρο,
γιατί υπήρχαν πράγματα απίστευτα.
Ήθελα να ερευνηθούν οι πολιτικοί που ήταν με τον μπαμπά μου.
Μας είπαν ότι κάποιος είχε το iPad του
και το κινητό του.
Είπαμε "Τους ανακρίνατε, έτσι;"
Αυτός που είχε το κινητό
είχε το θράσος να το φορτίσει και να απαντήσει σε μια κλήση.
Απ' αυτήν την κλήση, η Εισαγγελία ανακάλυψε πού ήταν το κινητό.
Αρχικά, υποπτευτήκαμε αυτήν την ομάδα πολιτικών.
Ο νεαρός που είχε τα πράγματά του ήταν στενός τους συνεργάτης.
Αυτό το άτομο ισχυρίστηκε
ότι ο αδερφός μου άφησε τα πράγματά του εκεί
κι εκείνος τα πήρε για να μη χαθούν.
Τα πήρε, γιατί δεν ξανάδε τον αδερφό μου.
Λέγομαι Ελισαμπέτ Γκουσμάν Βίλτσις.
Είμαι από το Οκάμπο.
Ένιωθα τύψεις, γιατί σκεφτόμουν
"Αν δεν τον είχες καλέσει,
δεν θα είχε συμβεί αυτό".
Στην τελική όμως, δεν το ήξερα.
Ήταν πολλοί συνάδελφοι πολιτικοί εκεί.
Ανάμεσά τους και η Καρίνα Αλβαράδο.
Ο Οκτάβιο Οκάμπο Κόρδοβα, που ήταν βουλευτής τότε.
Λέγομαι Οκτάβιο Οκάμπο.
Τον γνώρισα μέσω της πολιτικής.
Ο Ομέρο ήταν επίσης πολιτικός,
εκτός από περιβαλλοντολόγος και προστάτης των δασών.
Οι ιπποδρομίες είναι πολύ δημοφιλείς.
Είναι δημόσιες εκδηλώσεις.
Είχαμε την ευκαιρία να τον χαιρετήσουμε σ' αυτήν την εκδήλωση.
Ανταλλάξαμε απλώς μια χειραψία.
Πρέπει να έφυγα γύρω στις έξι το απόγευμα.
Δεν είχε σκοτεινιάσει ακόμα.
Αποχαιρετιστήκαμε. Εγώ πήγα σπίτι κι εκείνος έμεινε εκεί.
Η συνάντησή μας ήταν τόσο σύντομη,
που δεν ήξερα
ότι κάποιος είχε πάρει τα πράγματά του.
Περάσαμε περίπου δύο ώρες με τον Ομέρο,
μαζί με αυτούς που προανέφερα.
Πρώτα, άρχισε να τραγουδάει ο Οκτάβιο Οκάμπο.
Δεν θυμάμαι το τραγούδι.
Οι υπόλοιποι χορεύαμε.
Μετά ο Ομέρο κι ο Οκτάβιο είπαν άλλο ένα τραγούδι.
Στις φωτογραφίες όμως, φαίνεται ότι είχε το iPad και το κινητό μαζί του.
Δεν τα άφησε ούτε όταν χόρευε.
Οι συνάδελφοί μου είπαν ότι τα άφησε σε έναν πάγκο.
Μου φαίνεται περίεργο.
Αν ήμασταν όλοι μαζί
κι έβλεπα ότι άφησες κάτι,
θα σου το έδινα αμέσως.
Γιατί να το πάρω μαζί μου;
Η Καρίνα τα πήρε και τα έδωσε στον φωτογράφο της.
Έχουμε πληροφορίες σχετικά μ' αυτό,
αλλά όχι αρκετές για να ξεκινήσουμε έρευνα.
Περίπου έξι μήνες μετά,
συναντώ μια συνάδελφο στην Εισαγγελία. Ήταν κι αυτή στην εκδήλωση.
Είπε "Σκότωσαν τον φωτογράφο της Καρίνα
μετά από αυτό που έγινε".
ΧΟΡΧΕ ΑΡΟΓΙΟ ΒΟΗΘΟΣ ΤΗΣ ΚΑΡΙΝΑ ΑΛΒΑΡΑΔΟ
Ένας διοικητής της αστυνομίας μού είπε "Υπάρχει κάτι που μας προβληματίζει.
Η Καρίνα και ο Οκτάβιο ζήτησαν ασυλία. Εσύ γιατί όχι;"
"Γιατί να το κάνω αυτό; Δεν έκανα κάτι κακό".
Είμαι δικηγόρος. Δεν θα κέρδιζα τίποτα αν ζητούσα ασυλία,
γιατί δεν έχω και δεν είχα καμία ευθύνη.
Ξέρουμε ότι αυτά τα άτομα που ήταν με τον Ομέρο
ζήτησαν ασυλία για να μην ανακριθούν ή ερευνηθούν.
Μπορείτε να μας πείτε τι έγινε;
Είναι δικαίωμά τους.
Κι εμείς σεβόμαστε τις αποφάσεις των αρχών.
Ποτέ δεν έχω ζητήσει ασυλία. Ποτέ δεν έχει χρειαστεί.
Ούτε αυτήν τη φορά το έκανα.
Δεν καταλαβαίνω γιατί ζήτησαν ασυλία
αν δεν είχαν καμία σχέση,
εκτός αν είχαν κάποια σχέση.
Μπορώ να πω ότι είναι αδύνατον.
Η συνάδελφος που ήταν εκεί είναι πολύ ηθική.
Δεν είχε καμία σχέση μ' αυτό.
Ο άλλος συνάδελφος,
δεν ξέρω αν ήταν βουλευτής ή δήμαρχος τότε,
είναι ηθικός, χωρίς απώτερα κίνητρα.
Το αν είχαν κάποια ανάμειξη...
Θέλω να πω,
αυτό θα ήταν...
Δεν μπορώ να το επιβεβαιώσω, αλλά είμαι πεπεισμένος
ότι δεν είχαν καμία σχέση.
Όταν ο Σιλβάνο ήταν κυβερνήτης,
ο Οκτάβιο Οκάμπο ήταν βουλευτής.
Ο Σιλβάνο, ο Οκτάβιο Οκάμπο και η Καρίνα Αλβαράδο ήταν πάντα μαζί.
Γιατί πήραν τα πράγματα του Ομέρο;
Γιατί ζήτησαν ασυλία η Καρίνα και ο Οκάμπο;
Αυτήν τη στιγμή δεν θεωρούνται ύποπτοι.
Ήθελα μόνο να καταθέσουν για το τι συνέβη,
γιατί ήταν τα τελευταία άτομα που ήταν μαζί του.
Όχι επειδή πίστευα ότι ήταν ένοχοι,
αλλά επειδή πιστεύω ότι ίσως έχουν πληροφορίες
που θα μπορούσαν να οδηγήσουν στη σύλληψη των πραγματικών ενόχων.
Ο Ομέρο ήταν ένα σημαντικό πρόσωπο, που κατάγγελλε την παράνομη υλοτομία
ως μία από τις κύριες αιτίες που βλάπτουν το καταφύγιο
όπου ζουν οι πεταλούδες μονάρχες.
Το σύμβολο που καθιερώθηκε από τη NAFTA τότε...
Δεν ήταν ατύχημα.
Κάποιος ήθελε όχι μόνο να τον σκοτώσει,
αλλά και να στείλει ένα μήνυμα σε οποιονδήποτε κοινωνικό ηγέτη
θα τολμούσε να προστατεύσει τα δέντρα και τις κοινότητες.
Άκουσα ότι η Εισαγγελία
θα ερευνούσε τους θείους μου, τον Αμάδο και τον Χουάν.
Είπαν ότι ήταν περίεργο που τους ενδιέφερε τόσο η υπόθεση.
Γι' αυτό θα τους ερευνούσαν.
Η Εισαγγελία του Μιτσοακάν συχνά επιδίδεται σε δικαστική παρενόχληση
ενάντια σε συγγενείς θυμάτων δολοφονίας
για να τους φρενάρει
και να μην κάνουν άβολες ερωτήσεις.
Δεν είναι η πρώτη φορά
που η Εισαγγελία του Μιτσοακάν καταφεύγει σε αυτήν την τακτική,
όπου στρέφει την έρευνα εναντίον των θυμάτων
ώστε να κάνουν πίσω
και να σταματήσουν τη μιντιακή κάλυψη της υπόθεσης,
και τελικά, να πάψουν να ασκούν πιέσεις στις αρχές.
Αποφάσισα να σταματήσω να ζητάω τη συνέχιση της έρευνας από φόβο,
γιατί όσο προχωράνε οι έρευνες, δεν ξέρεις πού μπορεί να μπλέξεις.
Η οικογένειά σου είναι πάντα εκτεθειμένη.
Γι' αυτό αποφασίσαμε να μη ζητήσουμε να συνεχιστεί η έρευνα.
Όπως βλέπετε, είναι οχτώ τόμοι.
Μπορεί να βλέπετε μια ντάνα από χαρτιά, αλλά η έρευνα που κάναμε είναι εδώ.
Και σε αυτούς τους φακέλους,
δεν υπάρχει, μέχρι στιγμής, κανένα αδιάσειστο στοιχείο
που να υποδεικνύει ότι ο Ομέρο πέθανε με βίαιο τρόπο.
Μέχρι στιγμής, έχουμε μόνο επιστημονικά στοιχεία
που αποδεικνύουν ότι πέθανε από μηχανική ασφυξία λόγω βύθισης,
που σημαίνει ότι πνίγηκε.
Η εκδοχή των αρχών όχι μόνο δεν βγάζει νόημα,
αλλά είναι επίσης απαξιωτική,
εξευτελιστική
για την ευφυΐα των ΜΜΕ, των αναγνωστών και για τη μνήμη του Ομέρο.
Για να μην εκδίδουν οι εισαγγελείς εντάλματα σύλληψης για τους υλοτόμους,
για να αποφυλακιστούν εκτελεστές και αρχηγοί,
για να συμμετέχει η αστυνομία
στη φύλαξη των κονβόι παράνομα υλοτομημένης ξυλείας,
απαιτείται η συνεργασία των αρχών,
δηλαδή των τοπικών εισαγγελιών και της αστυνομίας.
Για να συμβεί αυτό, πρέπει να υπάρχει συμφωνία με επικεφαλής της κυβέρνησης.
Δεν έχω αποδείξεις, αλλά δεν έχω καμία αμφιβολία
ότι ο φόνος του Ομέρο διατάχθηκε από μέλη του οργανωμένου εγκλήματος,
γιατί τραβούσε την προσοχή των ομοσπονδιακών αρχών και των ΜΜΕ
σε μια περιοχή όπου ήθελαν να κρύψουν τις παράνομες δραστηριότητές τους.
Αντρές, μπορείς να μας πεις αν ξέρεις
ποιοι είναι αυτοί που υλοτομούν παράνομα;
Δεν μπορώ να απαντήσω.
Δεν μπορώ.
Πιστεύεις ότι αν απαντήσεις βάζεις τη ζωή σου σε κίνδυνο;
Ναι.
Τη ζωή μου και τις ζωές των συναδέλφων μου.
Οι υλοτόμοι, οι καλλιεργητές αβοκάντο
και οι οδηγοί ελέγχονται από το οργανωμένο έγκλημα.
Γιατί πρέπει να τους πληρώνουν ένα μερίδιο
για να τους αφήνουν να δουλέψουν.
Όταν κάποιος δεν συμμορφώνεται με ό,τι έκαναν μέχρι τώρα,
τον σκοτώνουν.
Όχι μόνο στην πολιτεία, αλλά και στον δήμο.
Η βία συνεχίζεται αμείωτη στο Μεξικό.
Ο Ομάρ Κολίνα Λανίς, δημοτικός γραμματέας του Οκάμπο,
και ο πατέρας του πυροβολήθηκαν στον δήμο Σιτάκουαρο.
Τα πτώματα βρέθηκαν μέσα σ' ένα όχημα που είχε δεχθεί πυρά.
Η Εισαγγελία του Μιτσοακάν διεξάγει έρευνες για την υπόθεση.
Η υπόθεση της Βιόσφαιρας και του φόνου του Ομέρο
ήταν σαν το φαινόμενο της πεταλούδας.
Ας πάρουμε, για παράδειγμα, έναν οπαδό στο Σούπερ Μπόουλ.
Αγοράζει ένα χοτ ντογκ ή ένα χάμπουργκερ με αβοκάντο.
Για να φτάσει αυτό το αβοκάντο στις ΗΠΑ,
έπρεπε να περάσει από ψεύτικους τελωνειακούς ελέγχους από τις αρχές.
Καλλιεργήθηκε στο Μιτσοακάν, σε περιοχές που ελέγχονται από το οργανωμένο έγκλημα,
που είχε αποψιλώσει προηγουμένως μια περιοχή υλοτομώντας παράνομα δάση,
τα οποία υπερασπίζονταν χωρικοί.
Όπως ο Ομέρο.
Πρέπει να σπάσουμε την αλυσίδα σε κάποιο σημείο.
Δεν ξέρω αν πρέπει να γίνει στις ΗΠΑ ή στο Μεξικό,
αν πρέπει να παρέμβουν οι ομοσπονδιακές αρχές.
Κάτι πάει στραβά.
Πιστεύω ότι όλα πάνε στραβά στο Μιτσοακάν.
Ή, όπως έλεγε ένας γνωστός μου,
"Ό,τι μπορούσε να πάει στραβά στο Μιτσοακάν, πήγε χειρότερα".
Το Μιτσοακάν χάνει σχεδόν 70.000 εκτάρια δάσους κάθε χρόνο.
Το ένα τρίτο είναι στο ανατολικό Μιτσοακάν.
Και η αλήθεια είναι ότι συμβαίνει κάτω απ' τη μύτη μας.
Η πεταλούδα μονάρχης, γνωστή για τα φτερά της,
χαρακτηρίστηκε απειλούμενο είδος τον περασμένο Ιούλιο από την IUCN.
Σαράντα χρόνια μετά από αυτήν τη σπουδαία ανακάλυψη,
η μετανάστευση αυτών των πεταλούδων βρίσκεται σε κίνδυνο.
Ο πληθυσμός αυτών των πεταλούδων
έχει μειωθεί κατά 22-72% την τελευταία δεκαετία.
Οι επιστήμονες κατηγορούν την κλιματική αλλαγή,
τα φυτοφάρμακα και την παράνομη υλοτομία.
Είναι γεγονός ότι η πεταλούδα μονάρχης μπορεί να εξαφανιστεί για πάντα.
Θα συνεχίσουμε. Το πλεονέκτημά μας είναι ότι για να φτάσουν στο καταφύγιο,
πρέπει να περάσουν από το χωριό.
Ακόμα κι αν μας σκοτώσουν όλους, θα τους σταματήσουμε.
Θα προστατεύσουμε αυτό το μέρος πάση θυσία.
Όπως ο σύντροφός μας ο Ομέρο,
θα συνεχίσουμε την παρακαταθήκη του.
Για εμάς, ως οικογένεια, δεν ήταν ατύχημα.
Πού θα φτάσουμε,
αν δεν επεμβαίνει καμία αρχή σ' αυτές τις υποθέσεις;
Όταν φτάσαμε εδώ με τον Ομέρο, υπήρχε πολύς κόσμος.
Φίλοι, συγγενείς, μέλη από διάφορες κοινότητες.
Τον περίμεναν εδώ.
Όταν είδα τη νεκροφόρα να πλησιάζει,
ένιωσα κάτι που δεν μπορώ να εξηγήσω, αλλά τα μάτια μου γέμισαν δάκρυα.
Κι ένιωσα θλίψη ξέροντας ότι ο μπαμπάς ήταν στη νεκροφόρα.
Ήθελα να τον πάρω με τη νεκροφόρα.
Αλλά ο κόσμος δεν ήθελε.
Ήθελαν να κουβαλήσουν το φέρετρο.
Κι άρχισαν να πλησιάζουν άνθρωποι από παντού,
τον περιτριγυρίσαμε όλοι.
Και τον πήγαν για τελευταία φορά
στο μέρος όπου φωτογραφήθηκε με τα φτερά της πεταλούδας.
Το νιώθουμε! Ο Ομέρο είναι παρών!
Εδώ, εκεί, ο Ομέρο θα μας προστατεύει!
Δεν το πίστευα ότι το ίδιο μέρος όπου πρόσφατα τον είχα φωτογραφήσει
και φαινόταν τόσο χαρούμενος,
φαινόταν πλέον τελείως διαφορετικό.
Πάλεψε απτόητος για την προστασία των δασών μας.
Τον ψάξαμε αδιάκοπα.
Η οικογένειά του δεν είναι μόνη της.
Είναι εδώ όλοι οι δικοί του άνθρωποι.
Είμαστε όλοι εδώ.
Σας ευχαριστώ όλους.
Είναι θλιβερό.
Ήξερα από εκείνη τη στιγμή πόσο θα μας έλειπε.
Έκλαψα μάλιστα.
2 ΝΟΕΜΒΡΙΟΥ 2022 ΕΛ ΡΟΣΑΡΙΟ, ΜΙΤΣΟΑΚΑΝ
Την Ημέρα των Νεκρών, συνήθως πάμε στο νεκροταφείο
για να αφήσουμε ένα στεφάνι στον τάφο
και να τον στολίσουμε με λουλούδια και τα λοιπά.
ΜΑΡΙΑ ΡΕΜΕΔΙΟΣ ΓΚΟΝΣΑΛΕΣ ΜΗΤΕΡΑ ΤΟΥ ΟΜΕΡΟ
Παναγία μεγαλόχαρη.
Στη ζωή και στον θάνατο, προσευχήσου για μας.
Ιερή Καρδιά του Χριστού...
Σ' Εσένα πιστεύω.
Οι δοξασίες των Οτομί και των Μασάουα
τις αποκαλούσαν ήδη ψυχές των νεκρών.
Ο Ομέρο τις ονόμασε αργότερα "νύφες του ήλιου".
Οι πεταλούδες κατεβαίνουν για νερό.
Μετά θα ψάξουν για λουλούδια.
Οι ταξιδεύτρες, οι θερίστριες, οι νύφες του ήλιου.
Οι ψυχές των νεκρών.
Πιστεύω ότι ο μπαμπάς γυρίζει με τις πεταλούδες.
Γι' αυτό μ' αρέσει να πηγαίνω στο καταφύγιο,
αλλά πηγαίνω μόνος.
Νιώθω σαν να είναι μαζί μου.
Και μαζί ατενίζουμε αυτό το τοπίο,
περιμένοντας να τις αγγίξει το φως για να αρχίσουν να φτερουγίζουν.
Και θυμάμαι όλες αυτές τις στιγμές και του μιλάω σαν να ήταν μαζί μου,
αλλά θυμάμαι το παρελθόν.
Οξυγόνο.
- Τι αναπνέουν οι πεταλούδες; - Οξυγόνο.
Ακριβώς. Χρειάζονται δέντρα για να ζήσουν.
Πού προσγειώνονται οι πεταλούδες;
Μερικές φορές γελάω μόνος μου,
γιατί νιώθω ότι μιλάω στον μπαμπά μου.
Πετάνε ψηλά.
Όλη μέρα.
Ίσως να μη γίνω ο νέος Φύλακας των Πεταλούδων,
αλλά θέλω να ακολουθήσω τα βήματα του πατέρα μου.
Γιατί είναι αυτό που μου δίδαξε.
Και θέλω να συνεχίσω την παρακαταθήκη του.
Θέλω να συνεχίσω το έργο του.
Δεν φοβάμαι, γιατί ο μπαμπάς έλεγε ότι δεν πρέπει να φοβόμαστε.
Είμαι αποφασισμένος.
ΤΟ 2022 Η ΠΕΤΑΛΟΥΔΑ ΜΟΝΑΡΧΗΣ ΧΑΡΑΚΤΗΡΙΣΤΗΚΕ ΑΠΕΙΛΟΥΜΕΝΟ ΕΙΔΟΣ.
Η ΕΡΕΥΝΑ ΓΙΑ ΤΟΝ ΘΑΝΑΤΟ ΤΟΥ ΟΜΕΡΟ ΠΑΡΑΜΕΝΕΙ ΑΝΟΙΧΤΗ,
ΑΛΛΑ ΔΕΝ ΥΠΑΡΧΕΙ ΚΑΜΙΑ ΕΞΕΛΙΞΗ.
Ευχαριστώ.
Για να δούμε ποια πληροφορία θα διαλέξετε.
Η ΚΑΡΙΝΑ ΑΛΒΑΡΑΔΟ ΑΡΝΗΘΗΚΕ ΝΑ ΔΩΣΕΙ ΣΥΝΕΝΤΕΥΞΗ.
Ο Σιλβάνο έδωσε μια υπόσχεση, αλλά δεν την τήρησε.
Δεν έρχεται κανείς τους εδώ. Εμείς φροντίζουμε να μην κόβουν δέντρα.
Ο ΣΙΛΒΑΝΟ ΑΟΥΡΕΟΛΕΣ ΕΡΕΥΝΑΤΑΙ
ΓΙΑ ΠΑΡΑΝΟΜΟ ΟΦΕΛΟΣ, ΥΠΕΞΑΙΡΕΣΗ ΚΑΙ ΟΡΓΑΝΩΜΕΝΟ ΕΓΚΛΗΜΑ.
ΤΟ 2022 Ο ΑΜΑΔΟ ΓΚΟΜΕΣ ΕΞΕΛΕΓΗ ΔΗΜΑΡΧΟΣ ΤΟΥ ΟΚΑΜΠΟ.
ΤΟΝ ΠΡΟΣΤΑΤΕΥΟΥΝ ΦΥΛΑΚΕΣ ΕΠΕΙΔΗ ΚΙΝΔΥΝΕΥΕΙ Η ΖΩΗ ΤΟΥ.
ΤΟ ΜΕΞΙΚΟ ΕΙΝΑΙ ΑΠΟ ΤΙΣ ΠΙΟ ΕΠΙΚΙΝΔΥΝΕΣ ΧΩΡΕΣ ΓΙΑ ΤΟΥΣ ΑΚΤΙΒΙΣΤΕΣ.
ΟΙ ΠΕΡΙΣΣΟΤΕΡΕΣ ΔΟΛΟΦΟΝΙΕΣ ΑΚΤΙΒΙΣΤΩΝ ΠΑΡΑΜΕΝΟΥΝ ΑΤΙΜΩΡΗΤΕΣ.
Υποτιτλισμός: Γιώργος Μακράκης